**OBEC Černík**

**VŠEOBECNÉ ZÁVÄZNÉ NARIADENIE OBCE Černík**

**č. 6/2015**

**O UMIESTŇOVANÍ VOLEBNÝCH PLAGÁTOV NA ÚZEMÍ OBCE**

Obec Černík v súlade s ustanoveniami § 6 zákona č. 369/1990 o obecnom zriadení v znení neskorších predpisov a v súlade s ustanovením § 16 zákona č. 181/2014 Z.z. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov,

vydáva toto všeobecné záväzné nariadenie /ďalej len VZN/

**§ 1**

**Predmet nariadenia**

Účelom tohto VZN je vyhradiť miesta a ustanoviť podmienky na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov samosprávnych krajov a voľby do orgánov samosprávy obci na území obce Černík.

**§ 2**

**Miesto na umiestňovanie volebných plagátov**

1. Obecné zastupiteľstvo v Černíku vyhradzuje na umiestňovanie volebných plagátov (oslobodené od poplatku) propagačnú tabuľu v poštovej ulici.
2. Na inom, ako verejnom priestranstve uvedenom v ods. 1 tohto VZN sa umiestnenie volebných plagátov nepovoľuje.

**§ 3**

**Podmienky umiestňovania volebných plagátov**

1. Na verejnom priestranstve uvedenom v § 2 ods. 1 budú pripravené miesta na vylepovanie plagátov pre každú politickú stranu alebo koalíciu v rovnakom rozsahu a s porovnateľnou možnosťou prístupu a pohľadu. Tieto miesta budú očíslované. Kandidujúci subjekt môže v obci umiestniť volebné plagáty na vyhradenom mieste až po zaregistrovaní politickej strany alebo koalície štátnou komisiou pre voľby.
2. V prípade ak kandidujúci subjekt nevyužije svoje právo na umiestnenie volebného plagátu na vyhradenej ploche, ostane toto miesto prázdne a nebude ho možné využiť na umiestnenie volebných plagátov iných kandidujúcich subjektov.

**§ 4**

**Záverečné ustanovenia**

1. Dňom účinnosti tohto VZN sa ruší VZN č. 3/2002 zo dňa 16.8.2002.
2. VZN bolo schválené obecným zastupiteľstvom dňa 11.12.2015.
3. Toto nariadenie nadobúda účinnosť od 1. januára 2016.

 Ľudovít Kuťka

 Starosta obce

**Návrh VZN bol zverejnený na úradnej tabuli obce od 26.11.2015 do 10.12.2015.**

**Toto VZN bolo vyvesené na úradnej tabuli obce od 14.12.2015 do 28.12.2015.**